open-index/open-wikipedia-markdown huggingface dataset:
כריס בודרו

**כריס בודרו** (באנגלית: **Chris Boudreaux** נולד 1989) הוא שחקן קולנוע, טלוויזיה ודוגמן אמריקאי.

## ביוגרפיה
כריס בודרו גדל בלאס וגאס, נבדה. לאחר התיכון, הוא זכה במלגה כחבר נבחרת הפוטבול של אוניברסיטת נבדה ברינו, בה למד בשנים 2010 עד 2013. הוא שיחק בעמדת ההגנה ומונה לקפטן הנבחרת. לאחר הקולג' נבחן בקבוצת סן פרנסיסקו 49'. עם זאת, פציעה ברגל מנעה ממנו להפוך לשחקן פוטבול מקצועי. הוא היה חבר בלהקת חשפנים וב-2013 הוגש נגדו כתב אישום בגין תקיפה. בשנת 2016 הוא עבר ללוס אנג'לס כדי ללמוד משחק בפלייהאוס ווסט.

## קריירה
בודרו ערך את הופעת הבכורה שלו בסרטים הקצרים בהם "QPQ" ו-"The Deep End" בשנת 2016, כמו גם בפרק של סדרת הטלוויזיה "Then What Happened?". משנת 2016 עד 2018 גילם שיחק בסדרת הטלוויזיה "Steam Room Stories". בשנת 2019 הוא גילם את תפקידו של בלטון בסרט בעל אותו השם המבוסס על הסדרה.

בודרו כיכב כמעט אך ורק בסרטים קצרים עד 2020, אך היו לו גם תפקידי אורח בסדרות הטלוויזיה בהן "Small Shots" ,"Escape the Night ","Duck World", ו-"The Filth". בשנת 2020 הואשיחק בתפקיד ראשי בסרט האסונות של פול לוסון "מטאור ירח". בשנת 2021 הוא התחיל לשחק בסדרה "NCIS".

בודרו הוא דוגמן מבוקש שהצטלם למגזיני אופנה ופרסומות רבות.

## קישורים חיצוניים

## הערות שוליים

קטגוריה:אמריקאים ילידי נבדה
קטגוריה:לאס וגאס: אישים
קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:בוגרי אוניברסיטת נבדה ברינו
קטגוריה:אמריקאים שנולדו ב-1989
ארנולד רוזין

**ארנולד רוֹזִין** (5 באוקטובר 1930 – 25 באוגוסט 2018) היה רופא גריאטר ישראלי, מאבות מקצוע הגריאטריה ומניחם של יסודות הרפואה הגריאטרית בישראל. מנהלו הראשון של המרכז הרפואי שיקומי גריאטרי הרצפלד (1969–1977), מנהל המחלקה הגריאטרית במרכז הרפואי שערי צדק (1977–1996) ומנהל כללי של המרכז הרפואי שערי צדק (1982–1984). יקיר ירושלים (2010).

## ביוגרפיה
רוזין נולד וגדל בגלאזגו, סקוטלנד. היה חניך ומדריך "בבני עקיבא". הוא סיים דוקטורט ברפואה בעיר הולדתו והתמחה בגריאטריה בלונדון בהדרכתה של ד"ר מרג'ורי וורן , "אם הגריאטריה המודרנית".

בשלהי שנות ה-50 נישא למרטה וינשטוק-רוזין, לימים פרופסור לרוקחות, כלת פרס ישראל לרפואה. בשנת 1969, עלו בני הזוג לישראל עם שלושת ילדיהם, וכעבור שנה נולד ילדם הרביעי. אחד מילדיהם הוא הרב יונתן רוזין, מרבני ישיבת ברכת משה.

רוזין ניהל את המרכז הרפואי שיקומי גריאטרי הרצפלד בגדרה במשך כ-8 שנים ומשנת 1977 ועד פרישתו לגמלאות בשנת 1996, ניהל את המחלקה הגראיטרית ב בירושלים. למשך שנתיים (1982–1984) היה המנהל הכללי של בית החולים שערי צדק. במרוצת השנים לימד והכשיר מאות סטודנטים לרפואה, ובשנת 1985 התמנה לפרופסור בבית הספר לרפואה של האוניברסיטה העברית. הוא פרסם למעלה מ-100 מאמרים וכן פרקים בספרי מקצוע בתחומי הרפואה הפנימית והגריאטריה והיה יושב ראש וחבר בוועדות ציבוריות ואקדמיות שונות. ב-1982 ייסד את המרכז לטיפול בקשיש בקהילה (מלב"ב), עמותה למען חולי אלצהיימר.

היה חבר מוביל בוועדת הכנסת שניסחה את חוק ביטוח סיעוד.

הוא הקים את המרכז ללימודי הזִקנה, שהיה מנהלו.

תחביבו העיקרי היה ריצות למרחקים ארוכים. הוא השתתף בריצות מרתון רבות. את השנים האחרונות לחייו הקדיש ללימוד מקרא, תלמוד והלכה.

## ספרו
* **הזדקנות וזיקנה בישראל**, הוצאת אשל

## תארים ופרסים
* בשנת 2010 זכה בפרס יקיר ירושלים.

## לקריאה נוספת
* מגזין דורות, זוכרים לדורות, **קווים לדמותו של אחד מענקי הגריאטריה**, פרופסור ארנולד רוזין זכרונו לברכה (1930 - 2018), עמודים 82 - 83, מרץ 2019

## קישורים חיצוניים
* ארנולד רוזין - יקירי ירושלים לשנת תש"ע, באתר עיריית ירושלים
* 

## הערות שוליים

קטגוריה:ישראלים ילידי סקוטלנד
קטגוריה:בוגרי בני עקיבא
קטגוריה:עולים בשנות ה-1960
קטגוריה:גריאטרים ישראלים
קטגוריה:רופאים יהודים בריטים
קטגוריה:רופאים פנימיים ישראלים
קטגוריה:ירושלים: רופאים
קטגוריה:סגל המרכז הרפואי שערי צדק
קטגוריה:מנהלי המרכז הרפואי שערי צדק
קטגוריה:סגל האוניברסיטה העברית בירושלים: רפואה
קטגוריה:יקירי ירושלים
קטגוריה:רצים ישראלים למרחקים ארוכים
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1930
קטגוריה:ישראלים שנפטרו ב-2018
זינס פרי מודי

**זינס פרי מודי** (באנגלית: **Zenas Ferry Moody**; ) היה פוליטיקאי אמריקאי מאורגון, איש המפלגה הרפובליקנית, שכיהן כמושל אורגון השביעי בשנים 1882–1887.

## ביוגרפיה
### ראשית חייו
זינס פרי מודי נולד בעיירה גרנבי שבמסצ'וסטס לתומאס הובי והאנה פרי. ב-1851 היגרה המשפחה לטריטוריית אורגון לאחר שהפליגה בנתיב הימי שעבר דרך מצר פנמה. מודי עבד כמודד וכמוכר בחנות בעיר בראונסוויל שבאורגון עד אשר עבר ב-1856 לאילינוי. ב-1862 הוא שב לאורגון והתיישב בעיר דה דאלס. בעיר זו הוא הקים חנות כלבו והיה אחראי על המדידות של שמורת האינדיאנים אומטילה. ב-1865 הוא סייע להקים את חברת התחבורה של אורגון ומונטנה. במהלך התקופה בה הוא חי בדה דאלס הוא היה סוכן ההובלה הראשי של תעשיית הצמר ממזרח אורגון.

### פוליטיקה
ב-1880 נבחר מודי לבית הנבחרים של אורגון. במהלך תקופת כהונתו שם הוא גם שימש כיושב ראש הבית. ב-1882 נבחר מודי כמושל אורגון השביעי, וכיהן בתפקיד זה מספטמבר 1882 ועד ינואר 1887.

### חיים אישיים
ב-1853 נשא מודי לאישה את מרי סטיבנסון. לזוג נולדו חמישה ילדים, כולל מלקולם א. מודי, שכיהן כחבר בית הנבחרים של ארצות הברית, וראלף א. מודי, שכיהן כחבר בית הנבחרים של אורגון וכעוזר התובע הכללי של אורגון. מודי היה אחיינו של ויליאם מונטגיו פרי, איש דת ואיש ציבור במחוז אוטווה שבמישיגן, ודודנו של תומאס ו. פרי, סנאטור מטעם מישיגן.

זינס פרי מודי נפטר בסיילם ב-14 במרץ 1917. הוא נטמן בבית הקברות סיטי ויו שבעיר.

## קישורים חיצוניים

* Zenas Ferry Moody - Oregon Pioneer Obituaries
* Biography of Hon. Zenas Ferry Moody - Access Genealogy
* זינס פרי מודי באתר The Political Graveyard 
* 

## הערות שוליים

קטגוריה:אמריקאים ילידי מסצ'וסטס
קטגוריה:מושלי אורגון
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה המחוקקת של אורגון
קטגוריה:אמריקאים שנולדו ב-1832
קטגוריה:אמריקאים שנפטרו ב-1917
אנדרו ברנאפ

**אנדרו ברנאפ** (באנגלית: **Andrew Burnap**; נולד ב-5 במרץ 1991) הוא שחקן אמריקאי, זוכה פרס טוני לשחקן הטוב ביותר עבור תפקידו במחזה "הירושה".

## ביוגרפיה
ברנאפ נולד והתחנך בעיירה סאות' קינגסטאון ברוד איילנד. הוא בוגר תואר ראשון בלימודי דרמה באוניברסיטת רוד איילנד ולאחר מכן למד לתואר שני בבית הספר לדרמה של אוניברסיטת ייל.

## קריירה
בשנת 2016 השתתף במחזות "טרוילוס וקרסידה" בתפקיד טרוילוס שעלה בתיאטרון דלקורטה ו"This Day Forward" שעלה בתיאטרון הכרם בניו יורק.

בין השנים 2018–2020 גילם את דמותו של טובי דרלינג במחזה "הירושה" שאף עלה בתיאטראות ברודוויי בחודש נובמבר 2019. על תפקידו קיבל ברנאפ פרס טוני לשחקן ראשי במחזה.

בשנת 2021 שיחק בתפקיד אורח בסדרות "יאנגר" ו"הטובות לקרב".

ב-12 בינואר 2022 פורסם על ליהוקו לסרט "שלגיה" לצד רייצ'ל זגלר וגל גדות.

## פילמוגרפיה

### קולנוע

### טלוויזיה

### תיאטרון

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי בית הספר לדרמה של אוניברסיטת ייל
קטגוריה:בוגרי אוניברסיטת רוד איילנד
קטגוריה:זוכי פרס טוני
קטגוריה:אמריקאים שנולדו ב-1991
עופר צור

**עופר צור** (נולד ב-26 בפברואר 1955) הוא ספורטאי ומאמן ספורט נכים שהשתתף בארבע אולימפיאדות נכים. זוכה מדליית זהב באליפות אירופה קבוצתית לקליעה נכים (2022).

## ביוגרפיה
צור הוא דור תשיעי לרבי שלמה מטולוצין, דור שמיני לראש"ז ונין לשלמה רוהלד מצד אביו גרשון צור (שרפשטיין). התגייס לשירות צבאי ב-1973 בחיל השריון. במלחמת יום הכיפורים לחם עם גדוד 79 באזור תעלת סואץ. צור נפגע מירי טילים על הנגמ"ש שבו ישב וספג פגיעה בעמוד השדרה שהותירה אותו משותק בפלג גופו התחתון. לאחר שנת שיקום הצטרף לפעילות מרכז הספורט לנכים ולאחר מכן לפעילות בית הלוחם.

## פעילות ספורטיבית
צור החל להתאמן בקליעה, שחייה וכדורסל כיסאות גלגלים.

ב וב התחרה בקליעה.

ב וב התחרה עם נבחרת הכדורסל בכיסאות גלגלים.

ב-2008 החל לאמן את נבחרת הנשים של ישראל בכדורסל כיסאות גלגלים.

במרץ 2022 זכה במדליית זהב באליפות אירופה לקבוצות ברובה מצב שכיבה 10 מטר, יחד עם יוליה צ'רנוי ואלי חברה.

## חיים אישיים
מתגורר ברעננה, נשוי לספורטאית בלה ויינשטוק, המרותקת גם היא לכיסא גלגלים, ולזוג ארבעה ילדים (בן בכור ושלישייה).

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 
* המשך פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:קלעים פאראלימפיים ישראלים
קטגוריה:כדורסלנים פאראלימפיים ישראלים
קטגוריה:ספורטאים נכי צה"ל
קטגוריה:ספורטאי איל"ן
קטגוריה:קלעים נכים ישראלים
קטגוריה:שחקני כדורסל בכיסאות גלגלים ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:קלעים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:קלעים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ישראלים שנולדו ב-1955
Gasoline (שיר של דה ויקנד)

"**Gasoline**" הוא שיר של הזמר-יוצר הקנדי דה ויקנד, מתוך אלבום האולפן החמישי שלו, *[[Dawn FM]]*. השיר נכתב על ידי דה ויקנד, דניאל לופטין ומאט קון, והופק על ידי השלושה לצד הפקה נוספת של מקס מרטין ואוסקר הולטר. הקליפ של השיר יצא ב-11 בינואר 2022.

## רקע וקידום
שם השיר נחשף לראשונה ב-5 בינואר 2022 כאשר דה ויקנד פרסם את רשימת הרצועות באלבום *[[Dawn FM]]*. הקליפ של השיר הוכרז ב-10 בינואר 2022, ולאחר מכן יצא למחרת ב-11 בינואר 2022.

השיר היה אמור לצאת לרדיו להיטים עכשוויים בארצות הברית ב-18 בינואר 2022, כסינגל השלישי מתוך האלבום *[[Dawn FM]]*, אך יציאתו כסינגל בוטלה.

## וידאו קליפ
הקליפ של השיר יצא ב-11 בינואר 2022. הקליפ מתחיל עם דה ויקנד המבוגר שנקלע לתאונת דרכים ואז מסתיים במועדון לילה שבו הוא מוצא את דה ויקנד הצעיר אשר נהנה על רחבת הריקודים. הגרסה הצעירה של עצמו מסתובבת במועדון ורואה גרסאות מושחתות של רקדנים אחרים. במהלך זה, דה ויקנד הצעיר רואה את האני המבוגר שלו ומתחיל ללכת ישר אליו. לאחר מכן, הקליפ מסתיים בכך שהגרסה הצעירה של דה ויקנד מכה קשות את האני המבוגר שלו.

## מיקומי שיא

## קישורים חיצוניים

## הערות שוליים

קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שהופקו על ידי דה ויקנד
קטגוריה:שירים שהופקו על ידי מקס מרטין
קטגוריה:שירים על שרפות
קטגוריה:שירי גל חדש
קטגוריה:שירי סינת'-פופ
תומאס זיסלי

**תומאס זיסלי** (**Thomas Süssli**; נולד ב-24 בספטמבר 1966) הוא ראש הכוחות המזוינים (מקביל לרמטכ"ל) הנוכחי של צבא שווייץ.

## ביוגרפיה
זיסלי נולד בציריך ב-24 בספטמבר 1966. הוא שירת בחיל הרפואה ונכנס לקורס קצינים. במקביל החל ללמוד תכנות ומנהל עסקים. מאז הוא פיתח את הקריירה העסקית שלו במקביל לקריירה הצבאית. ב-1989 הוא החל למלא תפקידים מנהליים בסניף UBS בבזל, בציריך ובלונדון. ב-1995 הוא הועלה לדרגת האופטמן, וב-2000 הועלה לדרגת מאיור. שנה לאחר מכן הפך לשותף בבנק IFBS AG בציריך. ב-2004 הוא הועלה לדרגת אוברסט-לויטננט. ב-2008 החל ללמוד מנהל עסקים באוניברסיטה למדעים יישומיים בכור, ובמקביל הפך לסגן ראש אגף הלוגיסטיקה. ב-2010 סיים את התואר והחל למלא תפקידים בכירים בחברת קרדיט סוויס.

ב-2012 הועלה לדרגת אוברסט, וב-2014 הפך למנכ"ל וונטובל מוצרים פיננסיים בסינגפור. ב-2015 הוא הועלה לדרגת בריגדיר ומונה למפקד הבריגדה הלוגיסטית ה-1. באותה שנה החליט לעזוב לחלוטין את העולם העסקי ולהתמקד בקריירה הצבאית בלבד. ב-2018 הוא הועלה לדרגת דיוויזיונר ומונה למפקד בסיס התמיכה לפיקוד. ב-1 בינואר 2020 הוא הועלה לדרגת קורפוסקומנדנט ומונה לראש הכוחות המזוינים (מקביל לרמטכ"ל) בידי ממשלת שווייץ. בחירתו ספגה ביקורת רבה בשל הקריירה הלא שגרתית שלו.

## קישורים חיצוניים

* תומאס זיסלי, באתר הצבא השווייצרי

## הערות שוליים

קטגוריה:גנרלים שווייצרים
קטגוריה:מפקדי צבאות סדירים בעת החדשה: אישים
קטגוריה:שווייצרים שנולדו ב-1966
איראג' פזשכזאד

**איראג' פֶּזֶשְׁכְּזָאד** (בפרסית: **ایرج پزشکزاد**; 1928 – 12 בינואר 2022) היה סופר איראני, מחבר הרומן הפרסי המפורסם "דודי נפוליאון" (دایی جان ناپلئون, מילולית: "דוד נפוליאון היקר") שיצא לאור בתחילת שנות ה-70.

## ביוגרפיה
פזשכזאד נולד בטהראן ב-1928. הוא התחנך באיראן ובצרפת, שם למד משפטים. במשך חמש שנים כיהן כשופט במערכת המשפט האיראנית לפני שהצטרף לשירות החוץ האיראני. פזשכזאד שימש כדיפלומט עד המהפכה האיראנית ב-1979, ועזב את שירות החוץ לאחר המהפכה. הוא עבר לצרפת והצטרף לשאפור בח'תיאר ומפלגתו התנועה הלאומית של ההתנגדות האיראנית  נגד המשטר האסלאמי שהוקם באיראן. הוא כתב ספרים פוליטיים רבים עבור המפלגה. פזשכזאד התגורר בפריז ועבד כעיתונאי. מאוחר יותר עבר ללוס אנג'לס, שם נפטר ב-12 בינואר 2022, בגיל 94.

## יצירות ספרותיות
פזשכזאד החל לכתוב בתחילת שנות ה-50 בתרגום יצירותיהם של וולטר ומולייר לפרסית וכתיבת סיפורים קצרים למגזינים. הרומנים שלו כוללים את "חאג'י מאמ-ג'עפר בפריז", "משאללה ח'אן בחצר הארון א-רשיד", "אסמון ריסמון, הונאר-א מארד בה זה דולאת-אוסט" ו"דודי נפוליאון". הוא גם כתב כמה מחזות ומאמרים שונים על המהפכה החוקתית האיראנית של 1905–1911, המהפכה הצרפתית והמהפכה הרוסית.

הרומן האחרון שלו היה "משפחת ניכְּאַחְ'תאר". בשנת 2007 פרסם מעין אוטוביוגרפיה בשם "זכרונות גולגשת" (گلگشت خاطرات).

### דודי נפוליאון
יצירתו המפורסמת ביותר של פזשכזאד יצאה לאור ב-1973 וזכתה להערכה לאומית ולשבחים של מבקרים איראנים ובינלאומיים כתופעה תרבותית. זוהי סאטירה חברתית ויצירת מופת של הספרות הפרסית העכשווית. הסיפור מתרחש בטהראן בתחילת שנות הארבעים של המאה הקודמת עם תחילת מלחמת העולם השנייה, בביתו של המספר – אחוזה עם גן עצום – שם חיות שלוש משפחות תחת עריצותו של פטריארך פרנואיד המכונה הדוד נפוליאון.

זמן קצר לאחר פרסום הספר הופקה סדרת טלוויזיה מצליחה מאוד שכבשה את דמיון האומה כולה. הספר הפך לנקודת התייחסות תרבותית ודמויותיו לאייקונים לאומיים. הספר תורגם לרוסית בשנת 1981, לאנגלית בשנת 1996, לצרפתית בשנת 2011, ולשפות נוספות כולל תרגום לעברית על ידי אורלי נוי בשנת 2012, גרמנית, רוסית ונורווגית.

## קישורים חיצוניים

* דודי נפוליאון תרגום מפרסית, אחרית דבר והערות - אורלי נוי, באתר הספרייה הלאומית
* 

## הערות שוליים

קטגוריה:סופרים איראנים
קטגוריה:דיפלומטים איראנים
קטגוריה:איראנים שנולדו ב-1928
קטגוריה:איראנים שנפטרו ב-2022
האם (שימפנזה)

**האם** (באנגלית: **Ham**; יולי 1957 – 19 בינואר 1983), היה השימפנזה הראשון וההומיניד הראשון ששוגר לחלל, כחלק מתוכנית מרקורי של נאס"א.
## ביוגרפיה

### ראשית חייו
האם נולד בקמרון הצרפתית (כיום קמרון) ביולי 1957. הוא נלכד בילדותו על ידי לוכדי בעלי חיים והועבר לחווה במיאמי, פלורידה, שם נרכש על ידי חיל האוויר של ארצות הברית ביולי 1959, והועבר אל בסיס חיל האוויר הולומן בניו מקסיקו.

האם היה אחד מתוך 40 שימפנזים מועמדים לביצוע המשימה. באופן רשמי, הוא היה מוכר אז בתור "מספר 65" ורק לאחר חזרתו ארצה שונה שמו ל-"האם". הסיבה לכך היא שבכירים בנאס"א חששו שאם המשימה תיכשל ויהרג שימפנזה "בעל שם" זה עשוי ליצור משבר תקשורתי. מטפליו של האם נהגו לקרוא לו "צ'ופ צ'ופ צ'אנג".

### אימונים והשיגור לחלל
אימוניו של האם החלו עם הגעתו לבסיס חיל האוויר, בהובלתו של מדען המוח ג'וזף בריידי. מטרת האימונים הייתה ללמד אותו לבצע מטלות פשוטות ומתוזמנות בתגובה לאורות ולצלילים. לדוגמה, האם אומן למשוך בידית מסוימת כאשר היה רואה אור כחול מהבהב. אם היה מבצע זאת תוך חמש שניות היה מתוגמל בחטיף בננה, ואילו אם היה מפספס היה נענש באמצעות זרם חשמלי.

האם השתתף במשימת מרקורי-רדסטון 2 כחלק מתוכנית מרקורי, ושוגר לחלל בטיסה תת-מסלולית ב-31 בינואר 1961 מנמל החלל קייפ קנוורל בפלורידה. סימניו החיוניים ואופן ביצוע המטלות נוטרו לכל אורך המשימה באמצעות חיישנים ומחשבים בכדור הארץ. כשתי דקות לאחר השיגור אירעה תקלה והלחץ בקפסולת החלל ירד מ-5.5 ל-1 PSI, ולמרות זאת האם נשאר מוגן בזכות חליפת החלל שלבש, והפציעה היחידה שנגרמה לו הייתה חבלה באף. המשימה הסתיימה כעבור כ-16 דקות והקפסולה צנחה לאוקיינוס האטלנטי.

### המשך חייו
ב-5 באפריל 1963 הועבר האם לגן החיות הלאומי בוושינגטון די. סי. וחי שם במשך 17 שנים. ב-25 בספטמבר 1980 הועבר שוב, עתה לגן החיות של צפון קרוליינה בקרוליינה הצפונית, ושם נפטר כעבור מספר שנים ב-19 בינואר 1983.

## ראו גם
* חיות בחלל
* אנוס (שימפנזה)
* לייקה
* תוכנית מרקורי

## קישורים חיצוניים

## הערות שוליים

קטגוריה:ארצות הברית: בעלי חיים מפורסמים
קטגוריה:שימפנזים מפורסמים
קטגוריה:תוכנית מרקורי
קטגוריה:בעלי חיים בחלל
טריפה תחרותית

[ממוזער|230px|[זאב מצוי|זאבים מנסים לטרוף גורי דוב גריזלי באלסקה. הדובים הם יריבים לזאבים והריגתם מצמצמת את התחרות מולם, נוסף לציד.]]
[ממוזער|230px|[דול מצוי|דּוֹל שנהרג בידי נמר הודי.]]
[ממוזער|230px|מאבק קטלני בין [עקרב לעכשוב. אצל פרוקי רגליים רבים התחרות מסתיימת בטריפה של המפסיד.]] 
**טריפה תחרותית** (באנגלית: **Intraguild predation** או בקיצור **IGP**) היא יחס גומלין בין מינים קרניבורים הנמצאים בתחרות על מזון שבסופה המפסיד ייטרף בידי יריבו. תחרות זו יכולה להיות חד-צדדית או הדדית כששני מינים עשויים להיטרף בידי יריבם (למשל בהבדלי גיל בולטים או בלהקות מספיק גדולות). הטריפה מספקת לטורף גם מזון כמו טרף רגיל אך גם מורידה לחץ תחרותי מיריבו. תחרות זו יכולה להשפיע על הקהילה בחברה אקולוגית קיימת, בעיקר במאפייני טורפי-העל הממלאים גומחה אקולוגית חופפת. לעיתים היא מתרחשת גם בתנאי שבי.

תחרות זו קיימת במספר רב של בעלי חיים טורפים ואף בטפילים והיא נפוצה בעיקר באזורים תחרותיים. הדבר גם תלוי ביחס בין טורפי-על במערכת, כשטורפי-על יתמקדו בטרף של מתחרים אחרים בעיקר כשהתחרות גדולה. למשל היחסים בין אריות לצבועים מנומרים מלווים בתחרותיות גבוהה ביותר ושני הצדדים נטרפים בידי יריביהם, לרוב ביתרון של להקה גדולה מול היריב. תחרות יכולה להיווצר גם באזורים שבהם טורף-העל נעלם וטורף בינוני תופס את מקומו, כמו בילוסטון ששם הקויוטים תפסו את מקומם של הזאבים שחיו באזור, אך כשהוחזרו הזאבים לפארק, נוצרה תחרות רבה בינם ובין הקויוטים, וחלק מהקויוטים נטרפו. הקויוטים עצמם צדים טורפי-ביניים כמו שועלים ושונר בובקט מאותה סיבה ואריות יתקפו חתוליים קטנים מהם כמו נמרים, תנים וברדלסים כדי למנוע תחרות.

התחרות נפוצה אף יותר אצל פרוקי רגליים, למשל נמלים וצרעות, אך גם אצל מינים המתבססים על טרף דומה, למשל חיפושיות ממשפחת המושיתיים שטורפות כנימות, ומתחרות על הכנימות עם מרושתי כנף וכמה פשפשאים – תחרות גבוהה מביאה את הזחלים לצוד את יריביהם במקום כנימות. אצל מספר חרקים, מרבי רגליים ועכבישאים הטורף נאלץ להיאבק בטרף והמפסיד בתקרית של שני טורפים בגודל דומה מסתיימת בטריפה.

באוקיינוסים ישנם טריפה תחרותית אצל מספר כרישים ולווייתני שיניים אך גם בין דגי גרם. הטורפים הגדולים כמו עמלץ לבן, כריש טיגרי או תנין ים יטרפו כרישים קטנים יותר או אף לווייתנים כמו דולפינים ופוקניים. 

גם יחסי קניבליות נוצרת לעיתים קרובות מסיבות דומות, למשל אצל מינים הניזונים מאחיהם או מיריבים טריטוריאליים שלהם. לעיתים פרטים בוגרים יטרפו צעירים (למשל אצל דוב הקוטב) הן למאכל והן כדי למנוע מהם להפוך ליריבים בעתיד.

## ראו גם
*תחרות
*קניבליזם
*קו-אבולוציה (אבולוציה הדדית)

## קישורים חיצוניים
*Intraguild Predation: Disruption of Biological Control? 

קטגוריה:אקולוגיה
קטגוריה:התנהגות טורפים
איבנושקי אינטרנשיונל

**איבנושקי International** (ברוסית: **Иванушки International**) היא להקת פופ רוסית שנוסדה ב-1995 על ידי המלחין והמפיק איגור מאטוויינקו.

שם הלהקה משקף את הרעיון של איגור מאטוויינקו לשלב את מיטב המסורות של מוזיקת פולק רוסית, מוזיקת פופ סובייטית וסגנונות ריקוד זרים פופולריים (יורודנס, טראנס ואחרים), תוך שימת לב רבה לעיצוב סאונד.

בשנת 1998, איבנושקי הוציא את השיר "טופוליניי פוך" («Тополиный пух»). בקיץ 1998, הסרטון לשיר הזה שודר בערוצי הטלוויזיה הרוסיים, והשיר תפס את המקום הראשון במצעד רוסקויה רדיו, ונכון לשנת 2020 הוא השיר המושמע ביותר של הלהקה בספוטיפיי ובאפל מיוזיק.

השיר של איבנושקי "טוצ'י" («Тучи»)  דורג במקום ה-18 ברשימת 100 השירים הטובים ביותר של המאה ה-20 של אירופה פלוס.

## קישורים חיצוניים

* 

## הערות שוליים

קטגוריה:להקות רוסיות
קטגוריה:להקות פופ רוסיות
שבוע המכשפות

**שבוע המכשפות** (באנגלית: **Witch Week**) הוא רומן פנטזיה מאת הסופרת הבריטית דיאנה וין ג'ונס שיצא לאור בבריטניה על ידי הוצאת מקמילן ב-1982, ובעברית על ידי הוצאת כתר ב-2006. זה הספר השלישי בסדרת העולמות של קרסטומנסי.

שבוע המכשפות קורה בפנימיית בית לארווד באנגליה, בעולם מקביל לשלנו. לאנשים רבים בעולם זה יש כוחות קסם, אולם שימוש בהם נחשב פשע שמוענש בהעלאה על המוקד. הספר מתחיל בדילמה של מורה בפנימייה שמגלה פתק שעליו כתוב: "מישהו בכיתה הזאת עוסק בכישוף".

## תקציר העלילה
"שבוע המכשפות" מתרחש בבריטניה הגדולה חלופית, זהה לעולם שלנו למעט נוכחות של כישוף. אף על פי שכישוף הוא נפוץ, הוא בלתי חוקי ונענש בשריפה, מה שנאכף על ידי אינקוויזיציה מודרנית.

בבית לארווד, פנימייה שאליה נשלחים רבים מהילדים של מכשפים ומכשפות שהוצאו להורג, פתק שלפיו "מישהו בכיתה הזאת עוסק בכישוף" נמצא על ידי מורה. הוא פותח בחקירה פנימית של כמה תלמידים לא פופולריים בכיתה (נאן פילגרים וצ'ארלס מורגן), שמשלימים בהדרגה עם העובדה שהם בעלי כוחות קסם. מהומה מתרחשת בהדרגה כאשר קסם גורם לציפורים להופיע בכיתה, לגשם של נעליים, לקללה על תלמיד בכיתה שדבריו תמיד יתגשמו ומתיחות נוספות. כשהקסם יוצא לגמרי משליטה, אחד התלמידים בורח ומשאיר פתקים המאשימים את המכשפ/ה בשליטה בו. מנהלת בית הספר פונה לאינקוויזיטורים כדי למצוא את התלמיד הנעדר ולאתר את מקור הצרות.

ארבעה תלמידים נוספים בורחים מבית הספר, שניים מהם מבקשים עזרה ממערכת מחתרתית שעוזרת למכשפות לברוח לעולם אחר שבו כישוף חוקי. במקום זאת הם מקבלים כישוף שנועד לזמן עזרה ממקום לא ידוע, וכל חמשת התלמידים מגיעים למקום שבו הם אמורים להשתמש בו, ומזעיקים את הקוסם קרסטומנסי. הוא והילדים מסיקים שעולמם סטה מעולם 12B (שלנו) בתאונה היסטורית, שקשורה למזימת אבק השרפה. הם פועלים להערים על האינקוויזיציה המקומית ולמזג את ההיסטוריה שלהם, ובכך את עולמם, עם שלנו. מסתבר שרוב תלמידי בית הספר הם בעלי כוחות קסם וכולם יאבדו את כוחותיהם על ידי תיקון ההיסטוריה בדרך זו.

## קישורים חיצוניים
* 

## הערות שוליים

קטגוריה:ספרי פנטזיה
קטגוריה:ספרים בריטיים
קטגוריה:ספרי דיאנה וין ג'ונס
קטגוריה:ספרי הוצאת כתר
קטגוריה:ספרי 1982
אנדרואיד פטיפור

**אנדרואיד "[[פטיפור]]" 1.1** (באנגלית: **Android Petit Four 1.1**), היא הגרסה השנייה של מערכת ההפעלה אנדרואיד, שהושקה ב-9 בפברואר 2009. עדכון המערכת היה תחילה עבור  HTC Dream  בלבד. העדכון פתר באגים, שינה את ה-API של אנדרואיד והוסיף מספר תכונות. פטיפור היא הגרסה ההמשכית של אנדרואיד 1.0, והגרסה ההמשכית של אנדרואיד פטיפור היא אנדרואיד קאפקייק.

לגרסה זו של אנדרואיד, כמעט ואינה נמצאת בשימוש על ידי אף אחד ואין לה גישה ל-Google Play ולשירותי גוגל אחרים.

## תכונות
תכונות חדשות שהוצגו על ידי "פטיפור" כוללות:
* ברירת המחדל של זמן קצוב מסך במהלך שיחה ארוכה יותר בעת שימוש ברמקול.
*תמיכה בפרטים וסקירות כאשר משתמש מבצע חיפוש במפות ולוחץ על עסק כדי לראות את הפרטים שלו.
*שימוש בלחצנים "הצג לוח חיוג" או "הסתר לוח חיוג" לתפריט בזמן השיחה, כדי להקל על גילוי לוח החיוג של DTMF.
*תמיכה בגיבוי קבצים המצורפים ל-MMS.
*אפשרויות חדשות המאפשרות קביעת רקעים בתצוגות. שימושי לתת-מחלקות של View.
*גאדג'טים חדשים המאפשרים לאפליקציה לשלוח הודעת SMS או WAP Push.
*במערכת מותקן ניקוי בנאי המוגן מתמונות מערכת הקשורות ל-SDK.

## קישורים חיצוניים
* 

## הערות שוליים

קטגוריה:תוכנות שהושקו ב-2009
קטגוריה:אנדרואיד
נקודת בארנארד

**נקודת בארנארד** או **נקודת ברנרד** (באנגלית: **Barnard Point**) היא לשון יבשה המהווה את הצד הדרום מזרחי של הכניסה (השפך) למפרץ פולס בחוף הדרומי של האי ליווינגסטון באיי שטלנד הדרומיים, שבאנטארקטיקה.

הנקודה ממוקמת בחצי האי רוז'ן, 1.5 קילומטרים צפונית - צפון-מערבית מנקודת בוטב.

הנקודה ממוקמת 6.6 קילומטרים דרומית-מזרחית מסלע מיירז.

## היסטוריה
### גילוי ומיפוי הנקודה
הנקודה התגלתה על ידי צידי כלבי ים בשנת 1822.

הנקודה מופתה לראשונה על ידי סוקרים בריטיים בשנת 1968;

הנקודה מופתה שוב על ידי סוקרים בולגרים ב-2005 ו-2009.

### מקור השם
שמה של הנקודה ניתן לה בשנות ה-20 של המאה ה-20.

הנקודה נקראת על שמו הקודם של הר פריזלנד (שנקרא קודם לכן הר בארנארד). לאחר שינוי השם להר פריזלנד, על מנת לשמר את השם ההיסטורי, הועבר השם "בארנארד" לנקודה.

ההר נקרא על שמו של צ'ארלס ה. ברנארד (Charles H. Barnard), רב החובל של הספינה צ'אריטי (*Charity*), מניו יורק, שהיה צייד כלבי ים, באיי שטלנד הדרומיים בין השנים 1820–1821.

## אזור ציפורים בעל חשיבות
האתר זוהה כאזור ציפורים בעל חשיבות (IBA) על ידי ארגון BirdLife International מאחר שמצוייה בו מושבת רבייה גדולה של פינגוויני רצועת סנטר (13,000 זוגות), כמו גם כ-30 זוגות של יסעורים ענקיים דרומיים.

שטחו של האזור 1,750 דונמים באזור הנקודה שאינו מכוסה קרח, וכן גבעה שגובהה 250 מטרים מעל פני הים, בקצה המזרחי שלו.

קטגוריה:אנטארקטיקה: אזורי ציפורים בעלי חשיבות
בארנארד
זמן אמת (1991)

**זמן אמת** הוא סרט דרמה ישראלי משנת 1991 בבימויו של אורי ברבש, עם אסי דיין, רבקה נוימן ונטע מורן בתפקידים הראשיים.

התסריט נכתב על ידי בני ברבש והוא מבוסס על ספרו "היקיצה הגדולה" משנת 1982.

העלילה היא על מח"ט המואשם על ידי ההורים השכולים, בזילת יד שהביאה למותו של מג"ד בחטיבתו במלחמת יום הכיפורים וההאשמות והחקירה ממוטטים אותו. סרט שהוא חשבון נפש עם טראומות מלחמת יום הכיפורים.

## תקציר העלילה
ב"בית השריון" בתל אביב נערך טקס חלוקת תעודות זיכרון למשפחות הנופלים של חטיבת שריון שנפלו במלחמת יום הכיפורים. על הבמה נמצאים מפקדי החטיבה, המח"ט אל"ם אלי הנגבי (אסי דיין) וסגנו סא"ל יואב (שלמה תרשיש).

אלי מסבר על גבורת הנופלים שעצרו את הסורים ולאחר מכן מתחילה חלוקת התעודות. כאשר מגיעים לחלק תעודה למשפחת בר און, הוריו של המג"ד סא"ל מודי בר און, תוקף האב בנימין בר און (יוסף כרמון) את אלי ומאשים אותו במות בנו היות שלא שלח לו כוח חילוץ במשך תשע שעות.

אלי עומד לפני ועדת חקירה על תפקודו במלחמה. בראשה עומד מפקד האוגדה גיורא (שמיל בן ארי). הם יוצאים לשטח ואלי מסביר על מהלך הקרב ואומר שקצין האג"ם שלו נדב (דורון ליניק) אמר לו שהפיקוד שולח כוח לחלץ את מודי.
אין לו כל הוכחה לכך בקשר או ביומן המלחמה ונדב שאמור לעזור לו, נמצא בתרדמת לאחר פציעה בקרב.

משפחת בר און מחזירה את התעודה לחטיבה ואלי יוצא אליהם בלילה סוער עם נהגו המסור נרי (יוסי אשדות) ומתקבל בקרירות מופגנת. הוא עסוק כל הזמן בניסיון להוכיח את חפותו ויחסיו עם אשתו דניאלה (רבקה נוימן) מתערערים. דניאלה סובלת גם מהצקות של חמותה נעמי (חנה מרון).

נדב נמצא בתרדמת ואלי מבקר אותו בבית החולים ונפגש שם בזוגתו ענת (נטע מורן). עם הזמן לאחר המריבות בבית הוא מנהל מערכת יחסים קצרה אתה. החיילים בבית החולים ובעיקר מוטי (דור צויגנבוים) מנסים לעורר את נדב ומביאים אפילו רקדנית בטן (ריקי צור) אבל ללא הועיל.

הסמח"ט יואב חותר תחתיו בוועדת החקירה ותופס את מקומו כמפקד החטיבה. אלי מתחיל בקריירה לא מוצלחת באזרחות כמנהל בחברת ביטחון ואחזקה של אביו. הוא עצבני ורב עם מנהל סופרמרקט (עזרא דגן) ונהג עצבני ברחוב (ארנון צדוק).

הוא עוזב את הבית שוכר דירה ומנהל משם מטה לטיהור שמו. לבסוף נפטר נדב ואלי יודע שזה סוף הפרשה לגביו. הוא נשבר וברגע הזה מגיעה דניאלה ומנסה לנחם אותו.

## צוות השחקנים

## קישורים חיצוניים

*זמן אמת, בספר הקולנוע הישראלי
* 
*זמן אמת באתר קרן הקולנוע הישראלי
*זמן אמת, באתר אידיבי

קטגוריה:סרטים בעברית
קטגוריה:סרטים ישראליים מבוססי ספרים
קטגוריה:סרטי מלחמת יום הכיפורים
קטגוריה:צה"ל בקולנוע
קטגוריה:סרטי דרמה ישראליים
קטגוריה:סרטי מלחמה ישראליים
קטגוריה:סרטים ישראליים משנת 1991
קטגוריה:סרטי אורי ברבש
קטינקה פראגו

**קטינקה פראגו** (קטינקה, קטרינה לונדברג, בהונגרית ובשוודית: **Katinka Faragó**; 16 בדצמבר 1936 – 26 בנובמבר 2024) הייתה מפיקת סרטים יהודייה-הונגרייה-שוודית ועוזרת במאי. במשך שנים רבות הייתה עמיתה לעבודה של אינגמר ברגמן.

## ביוגרפיה
קטינקה פראגו נולדה למשפחה יהודית-הונגרית, בת לסופר שאנדור פראגו. היא נולדה (במקרה) בווינה. הוריה גרו בבודפשט, אך החליטו לברוח מעט לפני פרוץ מלחמת העולם השנייה והגיעו לשוודיה ב-1940. אביה, הסופר שאנדור (אלכסנדר) פראגו, שכתב תסריטים גם למספר סרטים שוודיים, לקח אותה לפעמים לצילומי סרטים. כתוצאה מכך, היא כבר כתבה תסריט בגיל 17 לעיבוד הקולנועי של "הדרך לממלכת השעון" של הארי מרטינסון (1953). כעבור שנתיים החלה לעבוד עם אינגמר ברגמן. קטינקה הפכה לעוזרת של אינגמר ברגמן כי אף אחד אחר לא העז לקחת על עצמו את העבודה איתו. שיתוף הפעולה הזה נמשך 30 שנה ופראגו עבדה עם ברגמן ב-19 הפקות סרטים.

פראגו הועסקה תחילה כתסריטאית בתעשיית הקולנוע השוודית 1955–1965. היא הייתה אז תסריטאית עצמאית במשך עשור לפני שהחלה לעבוד כמנהלת הפקה. במשך שבע שנים הייתה מנהלת הפקה בחברת הסרטים של ברגמן הסינמטוגרף ולאחר מכן מונתה למנהלת הפקה ומפיקה במכון הקולנוע השוודי (1985–1990). מ-1990 עד 2002 הייתה מפיקה ב-Sandrew Metronome שהיא חברת הפצת סרטים סקנדינבית שהוקמה בשנות ה-90. זו הייתה אחת מחברות ההפצה הגדולות במדינות הנורדיות. Sandrew Metronome הוקמה על ידי איחוד חברת Sandrews השוודית ו-Metronome הדנית.

## משפחתה
פראגו נישאה לריימונד לונדברג ( Raymond Lundberg) ב-1963 וב-1984 היא נישאה בשנית למפיק הטלוויזיה מונס רויטרסווארד (Måns Reuterswärd). יש לה שתי בנות מנישואיה הראשונים.

## סרטים בעבודתה
* החותם השביעי (1957)
* לחישות וצרחות (1972)
* סונטת סתיו (1978)
* פאני ואלכסנדר (1982)
* קורבנות (1986) (ביחד עם אנדריי טרקובסקי )
* הבוקרים של לנינגרד הולכים לאמריקה (1989)
* ערב טוב מר ולנברג (1990)
* Friends, Comrades (1991)
* Önskas (1991)
* Jönssonligan och den svarta diamanten (1992)
* Sunday's Children (1992)
* Sista dansen (1993)
* Tic Tac (1997)

## לקריאה נוספת
* מאגר סרטי הקולנוע השוודי
* אלינדה וייזר משוחחת עם קטינקה פראגו בתוכנית הסיום של MTV, 20 בספטמבר 2010

## קישורים חיצוניים

## הערות שוליים

קטגוריה:יהודיות שוודיות
קטגוריה:יהודיות הונגריות
קטגוריה:וינה: אישים
קטגוריה:מפיקות קולנוע
קטגוריה:מפיקי קולנוע שוודים
קטגוריה:משפחת פראגו
קטגוריה:ילידות 1936
קטגוריה:הונגרים שנולדו ב-1936
קטגוריה:נפטרות ב-2024
קטגוריה:הונגרים שנפטרו ב-2024
קטגוריה:שוודים שנפטרו ב-2024
מגוב רציף

[ממוזער|250px|[דחפור D9 משוריין של צה"ל עם מגוב רציף מפנה מוקשים בבקעת הירדן.]]
**מגוב רציף** (באנגלית: **Continuous Mine Plow**) הוא סוג של מגוב המותקן על גבי דחפור, רכב הנדסה קרבית או טנק שתפקידו לפלס דרך נקייה ממוקשים, ולאפשר לכלי רכב אחרים לנסוע בעקבותיו.

המגוב הרציף בנוי מסכין נמוכה בצורת V בניצב לכיוון ההתקדמות, כאשר החוד פונה קדימה. הסכין כוללת שיניים הננעצות בקרקע. לעיתים המגוב כולל גם זרועות אנכיות עם משטח מישורי בקצה כדי למנוע מהסכין להתחפר בקרקע.

המגוב הרציף דוחף מוקשים שקבורים בקרקע הצידה, ובכך מסיט אותם מהדרך שבה נוסע הכלי, או הופך אותם: מאחר שמוקשי נ"ט מתבססים על פיצוץ מרוכז כדי להשבית טנק, כאשר הם נהפכים על ראשם, עוצמת הפיצוץ שפוגעת בטנק יורדת באופן ניכר (בגלל שינוי כיוון הפיצוץ לכלפי מטה והרחקת הפצצה מגוף הטנק) ובדרך כלל גורמת נזק שולי בלבד לטנק, אם בכלל.

המגוב הרציף נמצא בשימוש חיל ההנדסה הקרבית של צה"ל בו הוא מותקן על גבי דחפורי D9 משוריינים. המגוב הרציף משמש הן בעת מלחמה והן לפינוי שדות מוקשים ישנים בגבולות שלום.

קטגוריה:חיל ההנדסה הקרבית: אמצעי לחימה
קטגוריה:הנדסה צבאית
קטגוריה:אמצעים נגד מוקשים
שאנדור פראגו (שחקן)

**שאנדור פראגו** (במקור **פרידמן**, בהונגרית: **Faragó Sándor**; מישקולץ, 9 ביוני 1886 – בודפשט, 23 באוגוסט 1933) היה שחקן יהודי-הונגרי, מנהל תיאטרון.

## ביוגרפיה
שאנדור פרידמן נולד במשפחה יהודית כבנם של שמואל פרידמן ושל רוזה לובל. הוא סיים את בית הספר למשחק של סידי ראקושי בבודפשט והפך לחבר במלגה בתיאטרון ההונגרי למשך שנה. התיאטרון נוסד על ידי סידי ראקושי שהייתה קודם לכן שחקנית התיאטרון הלאומי של בודפשט. לאחר מכן חתם פראגו חוזה עם מנהל התיאטרון בעיר הולדתו מישקולץ, שם עבד במשך חמש שנים כשחקו וכמזכיר התיאטרון. בשנת 1922 מונה למנהל מחוז האמנותי סקשפהרוואר-קאפושוואר. אשתו, השחקנית מרגיט מנסארוש נפטרה ב-22 באפריל 1923 בגיל 48 ואז, ב-24 במאי 1924 פראגו התחתן בווספרם עם אירן גונסט, שהייתה צעירה ממנו ב-13 שנים. הוא פשט את הרגל באפריל 1928 והתפטר ממשרתו כמנהל תיאטראות. לאחר מכן עד מותו המוקדם הפך לסוחר ספרים בעיר פאפה, עיר בעלת מסורת יהודית וקהילה יהודית גדולה (לרבות חסידות). בשנת 1930 חיו בקהילה 2,567 יהודים (כשמונה אחוזים מהאוכלוסייה).

אחרי גירושיו מאירן גונסט נשא לאישה את אירמה גולדברג ב-18 ביולי 1928. פראגו נפטר משחפת בבית החולים סנט יאנוש בבודפשט ב-1933 בגיל 47 והובא למנוחות בבית הקברות היהודי ברחוב קוזמה בבודפשט.

## עבודותיו
* אלבום האמנות של התיאטרון. 1916–1917. נערך על ידי שאנדור פראגו. מישקולץ, 1916
## לקריאה נוספת
* לקסיקון אמנות הבמה הונגרי: האנציקלופדיה של משחק הבמה והדרמה ההונגרית. עורך אלדאר שופפלין. כרך א' (Endre Aágh - Faust). בודפשט: איגוד השחקנים הלאומי ומכון הפנסיה (1929).
* Adatai a Petőfi Irodalmi Múzeum katalógusában (נתוניו בקטלוג של המוזיאון הספרותי פטפי)

## ראו גם
* סנדור אנידי: בלי ריוואלדה (קדמת הבמה מול המסך. החלק של הבמה שבין קצה אולם הקהל לווילון), 1999.
* פאל גויאש: חייהם ויצירותיהם של סופרים הונגרים - סדרה חדשה 1–19. בודפשט: אגודת הספרנים והארכיונאים ההונגרים. 1939–1944
* לקסיקון אמנות התיאטרון של מחוז וספרם. עורך פרנץ פור. תיאטרון פטפי של וספרם, וספרם, 2008

## קישורים חיצוניים

* [שאנדור פראגו באתר אוניאופדיה](https://hu.unionpedia.org/Faragó_Sándor_(színművész,_1886–1933)) Faragó Sándor (színművész, 1886–1933) - Uniópédia (unionpedia.org)
* ספרייה על שם מור יוקאי בפאפה. שאנדור פראגו

## הערות שוליים

קטגוריה:שחקני תיאטרון יהודים הונגרים
קטגוריה:מנהלי תיאטראות בהונגריה
קטגוריה:מפיקי תיאטרון
קטגוריה:מישקולץ: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1886
קטגוריה:הונגרים שנפטרו ב-1933
Ericom Software

**אריקום תוכנה** (באנגלית: **Ericom Software**) היא חברה אמריקאית בינלאומית המפתחת תוכנה להתחברות מאובטחת אל סביבת העבודה הארגונית.

מטה החברה הראשי של החברה נמצא בעיר קלוסטר, ניו ג'רזי ומפעילה סניפים נוספים בישראל ובריטניה.

החברה מעסיקה כ-130 עובדים, מספקת שירותים ללקוחות ברחבי העולם.

## היסטוריה
אריקום הוקמה בשנת 1993 על ידי ערן הימן, אשר היה נשיא החברה עד אפריל 2023, במטרה לפתח מדמה מסוף עבור תקן של מסופי מחשב למחשבים מרכזיים מתוצרת IBM.

בחודש נובמבר 2007, הכריזה על תוכנה להתחברות מרוחקת שפותחה על ידי החברה ואושרה על ידי מיקרוסופט, ובחודש ספטמבר 2017 הכריזה על תוכנה לגלישה מאובטחת.

בחודש ינואר 2019, מונה דוד קנלוס (David Canellos) לתפקיד המנכ"ל.

## מוצרי החברה
לחברת אריקום תוכנה מספר מוצרים:
* **Ericom Access Now** - גישה מרוחקת למערכת ההפעלה חלונות באמצעות דפדפן האינטרנט.
* **Ericom Connect** - וירטואליזציה של שולחן עבודה מרוחק.
* **Ericom Shield** - דפדפן אינטרנט מבודד.

## קישורים חיצוניים

* 
* 
* פרופיל החברה, באתר Glassdoor.com 
* 

## הערות שוליים

קטגוריה:חברות ספרדיות
יחסי ברבדוס–מקסיקו

**יחסי ברבדוס–מקסיקו** הם היחסים הדיפלומטיים בין **[[ברבדוס]]** ל**[[מקסיקו|מדינות המקסיקניות המאוחדות]]**. שתי המדינות חברות באיגוד המדינות הקריביות, ארגון מדינות אמריקה והאו"ם.

## היסטוריה
ברבדוס ומקסיקו כוננו יחסים דיפלומטיים ב-11 בספטמבר 1972. היחסים בין שתי המדינות התקיימו בעיקר בפורומים רב-צדדיים. בינואר 1984, מקסיקו פתחה קונסוליית כבוד בברידג'טאון. במאי 2002, ראש ממשלת ברבדוס אואן ארתור ביקר במקסיקו כדי להשתתף בפסגת הקונצנזוס של מונטריי שהתקיימה בעיר מונטריי שבצפון מקסיקו. ביוני אותה שנה, ביקר שר החוץ המקסיקני חורחה קסטניידה גוטמן בברבדוס כדי להשתתף בעצרת הכללית ה-32 של ארגון מדינות אמריקה שהתקיימה בברידג'טאון.

בפברואר 2010 ביקר ראש ממשלת ברבדוס דייוויד תומפסון בקנקון כדי להשתתף בפסגת מקסיקו-הקהילייה הקריבית (CARICOM). במאי 2012, נשיא מקסיקו פליפה קלדרון ביקר בברבדוס כדי להשתתף בפסגת הקהילייה הקריבית בברידג'טאון.

ביוני 2014, הוענק לקונסול הכבוד של מקסיקו בברבדוס, סר טרבור קרמייקל, את העיטור הגבוה ביותר של מקסיקו לזרים, מסדר הנשר האצטקי על ידי שר החוץ המקסיקני חוסה אנטוניו מיד. הפרס הכיר בתפקידו הבולט של סר טרבור בפעילות לקידום עסקים, תרבות ותיירות בין ברבדוס למקסיקו, כמו גם במתן רמה יוצאת דופן של תשומת לב קונסולרית.

מדי שנה, ממשלת מקסיקו מציעה מלגות לאזרחי ברבדוס ללימודי תואר שני במוסדות להשכלה גבוהה במקסיקו.

## הסכמים דו-צדדיים
שתי המדינות חתמו על כמה הסכמים דו-צדדיים, כגון הסכם על שיתוף פעולה מדעי וטכני (1995) והסכם למניעת כפל מס ומניעת העלמת מס בענייני מס הכנסה (2008).

## סחר
בשנת 2018, הסחר בין ברבדוס למקסיקו הסתכם ב-12 מיליון דולר. היצוא העיקרי של ברבדוס למקסיקו כולל: נחשולי מתח, נייר, גומי מגופר ושנאים חשמליים. היצוא העיקרי של מקסיקו לברבדוס כולל: מקררים ומקפיאים; מסכים ומקרנים; מכונות כביסה וייבוש; טלפונים וטלפונים ניידים; ותנורים. בין 1999 ל-2017, ההשקעה הישירה של ברבדוס במקסיקו הסתכמה ב-76 מיליון דולר. במקסיקו פועלות 35 חברות ברבדיות. החברה הרב-לאומית המקסיקנית Cemex פועלת בברבדוס.

## נציגויות דיפלומטיות
* ברבדוס מיוצגת במקסיקו על ידי השגרירות שלה בוושינגטון די. סי., בירת ארצות הברית.
* מקסיקו מיוצגת בברבדוס על ידי השגרירות שלה בפורט אוף ספיין, בירת טרינידד וטובגו, ומחזיקה קונסוליית כבוד בברידג'טאון.

## הערות שוליים

קטגוריה:ערכים ללא קטגוריות פיזיות - יחסי חוץ
ברוקמן

**ברוקמן** הוא שם משפחה אשכנזי וגרמני.

קטגוריה:שמות משפחה אשכנזיים
קטגוריה:שמות משפחה גרמניים
תותב פין

**תותב פין** הוא שתל בפין המושתל לטיפול בהפרעות כמו בעיות זקפה, מחלת פיירוני, פריאפיזם איסכמי, עיוות וכל פגיעה טראומטית של הפין, ובניתוח פאלופלסטיקה בגברים או פללופלסטיקה ומטוידיופלסטיקה בניתוח לשינוי מין מנקבה לגבר. ניתן לבצע השתלת תותב פין גם למטרות אסתטיות. למרות שישנם סוגים רבים של תותבים, רובם הם תותבים מתנפחים או תותבים גמישים.

## סוגים
תותב פין גמיש (הידוע גם כתותב בלתי מתנפח או קשיח למחצה) עשוי מזוג מוטות גמישים המושתלים בגוף הפין. המוטות קשיחים אך ניתנים לעיקום ובכך ניתן לכוונן אותם באופן ידני למצב זקוף. ישנם שני סוגים עיקריים של תותבים גמישים: אחד העשוי סיליקון ללא מוט בתוכו, הנקרא גם תותב רך, ואחר עם ליבת חוט ספירלה מכסף או פלדה מצופה בסיליקון. 

תותב מתנפח לעומת זאת עשוי מסט גלילים מתנפחים ומערכת משאבה. ישנם שני סוגים של תותבי פין מתנפחים - של שני חלקים ושל שלושה חלקים. שני הסוגים מתמלאים בתמיסת מלח סטרילית אשר נשאבת לתוך גלילים בעת תהליך. הגלילים מושתלים בגוף המחילתי (corpus cavernosum) של הפין ומערכת המשאבה המחוברת לגלילים ממוקמת בשק האשכים. לתותב העשוי משלושה חלקים יש מאגר גדול נפרד המחובר למשאבה הממוקם בדרך כלל בחלל הרטרופובי (החלל של רציוס), אולם ניתן למקמו גם במיקומים אחרים, כמו למשל בין שריר הבטן הרוחבי לשריר הבטן הישר. תותב העשוי משלושה חלקים מספק קשיחות והיקף דומים יותר לזקפה טבעית. בנוסף, בשל נוכחותו של מאגר תמיסת מלח גדול יותר, תותבים בני שלושה חלקים מספקים רפיון מלא של הפין כאשר הוא מנופח, ובכך מביאים לנוחות רבה יותר מאשר תותבים העשויים שני חלקים וגמישים.

## סיבוכים
הסיבוך השכיח ביותר הקשור בהשתלת תותב פין הוא זיהום המוערך כמתרחש בכ-1-3% מההשתלות ועשוי להופיע הן באזור הניתוח והן על השתל עצמו. כאשר הזיהום מערב את תותב הפין עצמו, נדרשת הסרת התותב ושטיפה של חלל הפין בתמיסות לחיטוי. במקרים אלו, יש צורך בהנחת תותב חדש כדי למנוע לייפת (פיברוזיס) ברקמות נוסף וקיצור של הפין. שיעור הניתוחים החוזרים נע בין 6% ל-13%. סיבוכים נוספים כוללים ניקוב של הגוף המחילתי והשופכה (0.1-3%), המופיעים בדרך כלל בחולים עם לייפת קודמת, שחיקה של התותב, שינוי בצורת העטרה, המטומה, קיצור אורך הפין ותקלה במכשור. עקב שיפור מתמיד בטכניקות הכירורגיות והתפתחות בטכנולוגיות התותבים, שיעורי הסיבוכים ירדו באופן משמעותי בשנים האחרונות.

## קישורים חיצוניים

* תותב פין, באתר מדיקו
* תותב לפין, באתר שיבא

## הערות שוליים

קטגוריה:טכנולוגיה רפואית
קטגוריה:ציוד רפואי
קטגוריה:אורולוגיה
קטגוריה:פין
False Alarm (שיר של מטומה ובקי היל)

"**False Alarm**" הוא סינגל של התקליטן הנורווגי, מטומה, והזמרת הבריטית, בקי היל. השיר יצא, על ידי וורנר מיוזיק גרופ, FFRR רקורדס ופרלופון, ב-24 ביוני 2016. השיר נכלל בשני אלבומי האולפן הראשונים של מטומה, *Hakuna Matoma* ו-*One in a Million*. השיר גם נכלל באלבום האוסף הראשון של בקי היל, *[[Get to Know]]*.

נכון לינואר 2022, השיר הושמע למעלה מ-197 מיליון פעמים בספוטיפיי.

## וידאו קליפ
הווידאו קליפ של הסינגל יצא בערוץ היוטיוב של מטומה ב-5 באוגוסט 2016. נכון לינואר 2022, הווידאו קליפ נצפה למעלה מ-15 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:סינגלים בהוצאת וורנר מיוזיק גרופ
קטגוריה:שירי מטומה
הפיגועים בקונסוליה הישראלית בסידני ובמועדון הכח

ממוזער|Public plaque comm|שלט ציבורי להנצחת מועדון הכח בבונדיי
**הפיגועים בקונסוליה הישראלית ובמועדון הכח ב[[סידני]], [[אוסטרליה]]** אירעו ב-23 בדצמבר 1982. שני הפיצוצים התרחשו באותו יום תוך חמש שעות זה מזה. הפיגוע הראשון הוביל למעצר בודד, אם כי מאוחר יותר בוטלו האישומים. בשנת 2011, משטרת ניו סאות' ויילס והמשטרה הפדרלית האוסטרלית פתחו מחדש את התיק, והתקיימו מעצרים חדשים. זה היה עוד ניסיון לפיגועים נגד שגרירויות ודיפלומטים ישראלים.

## אירועים
ב-23 בדצמבר 1982, בסביבות השעה 14:00, התפוצץ מטען חבלה ליד דלת יציאת החירום של הקונסוליה הכללית הישראלית ברחוב ויליאם 80, סידני. מעוצמת הפיצוץ נפצעו שני בני אדם ונזק משמעותי נגרם לבניין הקונסוליה. בסביבות השעה 18:45 באותו יום התפוצץ מטען חבלה שני בתוך רכב שחנה מחוץ למועדון הכח ברחוב הול 61–67, בונדיי, ניו סאות' ויילס. המטען לא התפוצץ כראוי ובפיצוץ שנגרם לא נפצע איש, עם זאת, שלושה כלי רכב ניזוקו באופן משמעותי כולל זה ששימש לאחסון המטען. מועדון "הכח" היה מלא באותה עת במספר רב של אנשים.

## חקירה
חקירות ראשוניות של המשטרה הובילו למעצרו של גבר בן 31 שהואשם בגין פיצוץ מועדון הכח. התיק הועבר לבית המשפט, עם זאת, האישומים בוטלו מאוחר יותר על ידי התובע הכללי של ניו סאות' ויילס.

### חקירה מחדש
בשנת 2011, תיק שני הפיגועים נפתח מחדש לאחר שהמשטרה גילתה מידע חדש. המקרה הוקצה לצוות המשותף ללוחמה בטרור (JCTT) בסידני, במסגרת "מבצע סובלנות". מהמשטרה נמסר כי הם "מאמינים שעדיין ישנם אנשים בקהילה שמכירים את האחראים לפיצוצים הללו".

באוגוסט 2012, גורמים במשטרה אישרו כי צוות חוקרים חקר בחודש מאי אותה שנה בנושא את מוחמד ראשיד, פלסטיני בן 65 ממוצא ירדני, שריצה באותה תקופה עונש של שבע שנות מאסר בכלא פדרלי באינדיאנה שבארצות הברית, בעקבות הרשעתו בביצוע פיגוע ירי בטיסה מיפן להוואי באוגוסט 1982. ראשיד הרג אז אדם אחד וגרם לפציעתם של 15 אחרים. החוקרים האמינו כי ראשיד אחראי גם לפיגועים בסידני.

## ראו גם
* יחסי אוסטרליה–ישראל
* משבר בני הערובה בסידני
* הצתת בית הכנסת במלבורן (2024)

## הערות שוליים

סידני
סידני
קטגוריה:יחסי אוסטרליה–ישראל
קטגוריה:סידני: היסטוריה
סידני, שגרירות ישראל
קטגוריה:פשע באוסטרליה
חיים בן-מנחם

ממוזער|פתיחת בנק הדואר במעמד שר הדואר יוסף בורג (שמאל) ומנכ"ל המשרד בן מנחם (ימין) בירושלים, 1953
**חיים בן-מנחם** היה המנכ"ל הראשון של משרד הדואר הממשלתי בישראל.

## ביוגרפיה
בן-מנחם שירת בש"י (שירות הידיעות) של ההגנה. במסגרת תפקידו הפעיל גורמים לטובת איסוף מודיעין בין היתר באמצעות צילום מברקים שנשלחו אל הנציב העליון ארתור ווקופ. בן-מנחם היה ראש הש"י בירושלים וב-1947 נפתחה שלוחת ש"י חו"ל בפריז בראשותו. בעת שירותו בפריז פנה בן-מנחם לממונה עליו שאול אביגדור בשאלה אם נדרש לחבל בהפלגת אלטלנה ונענה בשלילה.

ב-1952 מונה למנכ"ל הראשון של משרד הדואר וכיהן בתפקיד עד 1964, הכהונה הארוכה ביותר של מנכ"ל במשרד התקשורת. בתקופתו פעל בן-מנחם לחתימת הסכמים בארצות הברית ואירופה להבאת מכשירי טלפון רבים על מנת לתת מענה לביקושים, וכן חנך סניפי דואר חדשים ואתרי שידור.

## הערות שוליים

קטגוריה:מנכ"לי משרד התקשורת
קטגוריה:מפקדים בש"י
Better Off Without You

"**Better Off Without You**" (בעברית: **יותר טוב בלעדייך**) הוא סינגל של הזמרת-יוצרת האנגליה, בקי היל, בשיתוף התקליטן האנגלי, Shift K3Y, שיצא ב-10 בינואר 2020 כסינגל המוביל מאלבום האולפן הראשון שלה, *[[Only Honest on the Weekend]]*.

נכון לינואר 2022, השיר הושמע למעלה מ-88 מיליון פעמים בספוטיפיי.

## וידאו קליפ
הווידאו קליפ של השיר יצא בערוץ היוטיוב של בקי היל ב-10 בינואר 2020. נכון לינואר 2022, הווידאו קליפ נצפה למעלה מ-12 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירי זהב באוסטרליה
קטגוריה:סינגלים בהוצאת פולידור רקורדס
חתול ספרייה

[ממוזער|250px|חתול הספרייה "ישראל" בספריית גולבנקיאן שב[הרובע הארמני|רובע הארמני בירושלים]]
**חתול ספרייה** הוא חתול מבוית החי בספרייה ציבורית. ניתן למצוא חתולי ספריות בספריות שונות ברחבי העולם. הקשר של חתולים עם ספריות נמשך מימי הביניים ועד ימינו.

חתולי ספרייה עכשוויים הוצגו גם בקולנוע ובספרות.

## היסטוריה
הקשר בין חתולים לספריות הוא בן מאות שנים. רישומים נזיריים מימי הביניים מצביעים על כך שחתולים הוחזקו במנזרים עוד מימי הביניים על מנת לשלוט באוכלוסיית חולדות שעלולות לאכול כתבי יד יקרי ערך.

## דוגמאות מודרניות
בשנת 1745 פרסמה יליזבטה, קיסרית רוסיה צו להעביר חתולים לחצרה. צאצאיהם של חתולים אלה חיים כיום במוזיאון הארמיטאז' הממלכתי.

חתולי ספרייה הופיעו כדמויות בספרים ובסרטים, מונצחים באבן מול מוסדותיהם, וחלקם מקבלים תפקידים בדירקטוריון המוסד. חתולים רבים נהנים מתפקידים מקצועיים בעלי פרופיל גבוה של שיווק ויחסי ציבור.

מערכת היחסים בין ספריות לחתולים היא לעיתים שנויה במחלוקת. באחד המקרים, היו ניסיונות להוציא חתול מספרייה, בהתבסס על חששות של לקוחות עם אלרגיות בטענה להפרות של חוק האמריקנים עם מוגבלויות. סיבה נוספת להוצאתן של חתולים הייתה בגלל תגובתו של חתול הספרייה לחיות שירות. כאשר חתול ספרייה הוצא ממוסדו בעמק פוטנם, ניו יורק, המוסד סבל כלכלית. שניים מחברי הקהילה היו כל כך מוטרדים מההוצאה שהם מחקו עזבונות לספרייה מצוואותיהם, מה שגרם להפסד של 80,000 דולר בהכנסות פוטנציאליות.

אגודת חתולי הספרייה הוא ארגון שהוקם בשנת 1987 כדי לעודד הפצה, כבוד והכרה של חתולי ספרייה. האגודה כללה עשרות ספריות חברות שהחליפו מידע על החתולים שלהן, ופרסמו עלון אודותיהם.

האנתולוגיה "חתולים, ספרנים וספריות: מסות עבור ועל אודות אגודת חתולי הספרייה" חקרה את הקשר הזה. חייהם של חתולי הספרייה נחקרו גם כן על ידי גארי רומא, דוקומנטרי שהפיק סרט בשם "Puss in Books: Adventures of the Library Cat". לפי האתר של רומא, ישנם יותר מ-800 חתולי ספרייה המקוטלגים ברחבי העולם.

בנוסף, חתולים נמצאים לעיתים קרובות בחנויות ספרים עצמאיות ברחבי ארצות הברית.

## יתרונות
חתולי ספרייה שימשו כפטרונים, להגביר את המורל של הספרנים ולהעניק השראה לתוכניות קריאה ואוריינות. חתולים יכולים להיות שימושיים גם לקמפיינים שיווקיים, והם משמשים לעיתים קרובות כדי ליצור פרסום לספריות שלהם, במיוחד במדיה החברתית. נוכחותו של חתול יכולה ליצור סביבה רגועה ולהקל על הלחץ היומיומי עבור קוראים וספרנים כאחד. טבעם העצמאי בדרך כלל של חתולים עשוי להתאים גם לסביבה האינטלקטואלית של ספרייה, שכן הם דלי תחזוקה ועשויים להתאים ביתר קלות לאישים אינטלקטואלים עסוקים הפוקדים ספריות.

## דוגמאות מפורסמות
דיואי קורא הספרים הוא ככל הנראה חתול הספרייה המפורסם ביותר. דיואי התגורר בספרייה הציבורית של ספנסר באיווה במשך 19 שנים. לאחר מותו יצא ספר אודותיו ובהמשך מספר ספרי המשך.

## ראו גם
* טיפול בעזרת בעלי חיים
* חתול ספינה

## לקריאה נוספת

* Pacini, Daniela (Summer 2009). "Breaking Down Barriers: Dogs and Cats in Public Libraries".
* Stevens, Norman D. (2004). "Myeo: the First Library Cat".


## קישורים חיצוניים

## הערות שוליים

קטגוריה:חתולים בתרבות
קטגוריה:ספרנות
עדן בר-טל

**עדן בר-טל** (במקור בליטנטל) (נולד ב-1962) הוא איש עסקים ומנהל ישראלי. המשמש מנכ"ל משרד החוץ. כיהן כיו"ר הרשות השנייה לטלוויזיה ולרדיו וכמנכ"ל במספר משרדים ממשלתיים.

## ביוגרפיה
בר-טל הוא עורך דין בהכשרתו, בעל תואר ראשון במשפטים מאוניברסיטת תל אביב, ותואר שני במשפטים מאוניברסיטת לונדון.

ניסה להתמודד לרשימת מולדת לכנסת. כיהן כמנכ"ל קוקרמן בית השקעות.

בר-טל כיהן כמנכ"ל משרד התקשורת בשנים 2009 ל-2013. בתקופת כהונתו תחת השר משה כחלון הונהגו רפורמות רבות בשוק התקשורת, ביניהן רפורמת הסלולר שאפשרה כניסת מפעילי סלולר חדשים והוזלת מחירים. לאחר פרישתו מתח ביקורת על תפקוד המגזר הציבורי.

בשנת 2015 סייע במטה הבחירות של כחלון בבחירות לכנסת העשרים ושימש יועץ לחברת תנובה.

בשנת 2018 הקים את חברת הקנאביס הרפואי "סבבה" ביחד עם אברהם צור, רועי אוחיון ומייקל סיטרון. בר-טל כיהן כיו"ר, נשיא ומנכ״ל החברה.

בשנים 2020–2021 היה מנכ"ל המשרד לשיתוף פעולה אזורי.

בינואר 2022 מונה ליו״ר הרשות השנייה לטלוויזיה ולרדיו. ביולי 2024 התפטר מתפקידו זה.

בנובמבר 2024 הודיע שר החוץ גדעון סער על מינויו לתפקיד מנכ"ל משרד החוץ וב-17 בנובמבר 2024 אושר מינויו בממשלה.

בר-טל נשוי ואב לשלושה.

## הערות שוליים

קטגוריה:מנכ"לי משרד החוץ
קטגוריה:מנכ"לי משרד התקשורת
קטגוריה:יושבי ראש מועצת הרשות השנייה לטלוויזיה ולרדיו
קטגוריה:מנכ"לים ישראלים
קטגוריה:בוגרי אוניברסיטת תל אביב: משפטים
קטגוריה:בוגרי אוניברסיטת לונדון
קטגוריה:ישראלים שנולדו ב-1962
תלמה אדמון

**תלמה אדמון** (25 בפברואר 1950 – 28 באוגוסט 2025) הייתה עיתונאית, סופרת, עורכת ומתרגמת. כלת פרס ראש הממשלה לסופרים עבריים לשנת ה'תשס"ב 2002.

## ביוגרפיה
נולדה כתלמה גורלניק בקיבוץ פלמחים. אביה, ישראל גורלניק, היה ממייסדי הקיבוץ, ותלמה הייתה הבת הראשונה של הקיבוץ. בגיל שבע עזבה את הקיבוץ עם הוריה. את שירותה הצבאי עשתה ככתבת ב"במחנה נח"ל". לאחר שהשתחררה מהצבא עסקה בכתיבה ובעריכה בעיתונים "את" ו"מעריב". בין השנים 1995־2005 ערכה את המדור "ספרות וספרים" של העיתון "מעריב". במקביל עסקה כל השנים גם בכתיבה ספרותית. התגוררה עם בן זוגה במושב שדמה.

ב-28 באוגוסט 2025 נפטרה אדמון בגיל 75, והובאה למנוחות למחרת בבית העלמין של מועצה אזורית גדרות.

## יצירתה הספרותית ופרסים
סיפורים מפרי עטה של אדמון פורסמו באנתולוגיות שונות ("בואי כלה" ו"טעם החיים" בהוצאת כרמל, "אלה החיים שהייתי רוצה לחיות" בהוצאת עם עובד), וכן במוספים ספרותיים ובכתבי-עת ("קשת"). זכתה בפרס היצירה לסופרים עבריים מטעם קרן ראש הממשלה ע"ש לוי אשכול ז"ל לשנת תשס"ב. ספרה "מכתבים לעמוס" זיכה אותה ב-2007 בפרס זאב לספרות ילדים ונוער לשנת תשס"ז.

## ספריה
* **נועה כבר גרה כאן** עיצוב ואיור, יעל ליאור, הוצאת ספרית מעריב, 1985
* **צריף עף ברוח**, כתר הוצאה לאור, 1989 (לילדים)
* **אגמים**, כנרת זמורה-ביתן דביר, 2005
* **מכתבים לעמוס: רומן מכתבים לנוער**, כנרת זמורה-ביתן דביר, 2006
* **שלי בוחרת מתנה**, כנרת זמורה-ביתן דביר, 2008
* **אלה של החתולים**, כנרת זמורה-ביתן דביר, 2011
* **בוקר ראשון באירופה: הערה על מקום אחר**, כנרת זמורה-ביתן דביר, 2014

## קישורים חיצוניים
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:זוכות פרס זאב
קטגוריה:זוכי פרס זאב
קטגוריה:עיתונאיות ישראליות
קטגוריה:עיתונאים ישראלים
קטגוריה:סגל במחנה נח"ל
קטגוריה:בוגרי תיכון אזורי דרכא ע"ש בגין (גדרה)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:סגל מעריב
קטגוריה:עורכות ספרותיות ישראליות
קטגוריה:שדמה: אישים
קטגוריה:אישים הקבורים בבית העלמין של המועצה האזרית גדרות
קטגוריה:ישראליות שנולדו ב-1950
קטגוריה:ישראלים שנולדו ב-1950
קטגוריה:ישראליות שנפטרו ב-2025
קטגוריה:ישראלים שנפטרו ב-2025
ג'בון איסט

**ג'בון רומאריו איסט** (באנגלית: **Javon Romario East**; נולד ב-22 במרץ 1995 בקינגסטון שבג'מייקה) הוא כדורגלן ג'מייקני המשחק בעמדת החלוץ בקבוצת הפועל באר שבע מליגת העל ובנבחרת ג'מייקה.

## קריירת מועדונים
איסט החל את הקריירה המקצוענית שלו בפורטמור יונייטד מליגת העל הג'מייקנית, איתה זכה בשתי אליפויות. ב-1 ביולי 2019 הושאל לסנטוס דה גואפילס מליגת העל של קוסטה ריקה. ב-10 באוגוסט 2020 חתם בסן קרלוס מליגת העל של קוסטה ריקה. ב-31 בדצמבר 2020 חתם בסנטוס דה גואפילס באופן קבוע. ב-30 בינואר 2025 חתם בהפועל חיפה מליגת העל הישראלית.

ב-29 בינואר 2026 חתם בהפועל באר שבע.

## קריירה בינלאומית
ב-30 בינואר 2018 ערך איסט את הופעת הבכורה שלו בנבחרת ג'מייקה, בתיקו 2-2 נגד נבחרת קוריאה הדרומית במשחק ידידות. ב-18 בנובמבר 2019 הבקיע את שער הבכורה שלו בנבחרת, בתיקו 2-2 נגד נבחרת גיאנה במסגרת ליגת האומות של CONCACAF . הוא היה אמור להשתתף במשחקי גביע הזהב 2021, אך בעקבות פציעה לא היה יכול להתייצב ובמקומו הוצב אנדרה גריי.

## תארים
;פורטמור יונייטד
* אליפות ג'מייקה (2): 2017/2018, 2018/2019

## קישורים חיצוניים

## הערות שוליים

קטגוריה:כדורגלנים ג'מייקנים
קטגוריה:חלוצי כדורגל ג'מייקנים
קטגוריה:כדורגלני דפורטיבו סאפריסה
קטגוריה:כדורגלני הפועל חיפה
קטגוריה:כדורגלני נבחרת ג'מייקה
קטגוריה:כדורגלנים זרים בישראל
קטגוריה:ספורטאים זרים בקוסטה ריקה
קטגוריה:ספורטאים ג'מייקנים בישראל
קטגוריה:ג'מייקנים שנולדו ב-1995